CELEX: 32008D0292
Language: fi
Date: 2008-04-04 00:00:00
Title: 2008/292/EY: Komission päätös, tehty 4 päivänä huhtikuuta 2008 , sen vahvistamisesta, että Mustameri ja siihen yhdistyvät vesistöalueet eivät ole eurooppalaisen ankeriaan luonnollisia elinympäristöjä neuvoston asetuksen (EY) N:o 1100/2007 soveltamiseksi (tiedoksiannettu numerolla K(2008) 1217)

10.4.2008   
            
            
               FI
            
            
               Euroopan unionin virallinen lehti
            
            
               L 98/14
            
         
      KOMISSION PÄÄTÖS,
   tehty 4 päivänä huhtikuuta 2008,
   sen vahvistamisesta, että Mustameri ja siihen yhdistyvät vesistöalueet eivät ole eurooppalaisen ankeriaan luonnollisia elinympäristöjä neuvoston asetuksen (EY) N:o 1100/2007 soveltamiseksi
   (tiedoksiannettu numerolla K(2008) 1217)
   (Ainoastaan bulgarian-, italian-, puolan-, romanian-, saksan-, slovakin-, sloveenin-, tšekin- ja unkarinkieliset tekstit ovat todistusvoimaisia)
   (2008/292/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon Euroopan ankeriaskannan elvytystoimenpiteistä 18 päivänä syyskuuta 2007 annetun neuvoston asetuksen (EY) N:o 1100/2007 (1) ja erityisesti sen 1 artiklan 2 kohdan,
   on kuullut tieteellis-teknis-taloudellista kalastuskomiteaa,
   sekä katsoo seuraavaa:
   
               (1)
            
            
               Asetuksella (EY) N:o 1100/2007 vahvistetaan puitteet Euroopan ankeriaskannan suojelulle ja kestävälle käytölle yhteisön vesillä, jäsenvaltioiden rannikkolaguuneissa, jokisuistoissa sekä joissa ja niihin yhteydessä olevissa sisävesissä.
            
         
               (2)
            
            
               Jäsenvaltioiden on yksilöitävä ja määriteltävä niiden kansallisella alueella sijaitsevat yksittäiset vesistöalueet, jotka ovat eurooppalaisen ankeriaan luonnollisia elinympäristöjä. Jäsenvaltioiden on laadittava jokaiselle ankeriasvesistöalueelle ankeriaanhoitosuunnitelma.
            
         
               (3)
            
            
               Koska eurooppalaista ankeriasta esiintyy vain vähän Mustallamerellä ja siihen yhdistyvillä vesistöalueilla, ei ole varmaa, ovatko kyseiset vedet mainitun lajin luonnollisia elinympäristöjä.
            
         
               (4)
            
            
               Sen vuoksi asetuksessa (EY) N:o 1100/2007 annetaan komissiolle valtuudet päättää, ovatko Mustameri ja siihen yhdistyvät vesialueet mainitunlainen luonnollinen elinympäristö, joka edellyttää toteuttamaan elvytystoimenpiteitä.
            
         
               (5)
            
            
               Tieteellis-teknis-taloudellinen kalastuskomitea on ilmoittanut komissiolle, että Mustameri ja siihen yhdistyvät vesialueet ovat eurooppalaisen ankeriaan levinneisyysalueen äärirajoilla ja että ankeriaan luonnollinen esiintyminen oli kyseisillä vesialueilla ennen istutuksia satunnaista. Eurooppalaisen ankeriaan tiheys oli kyseisillä vesillä ennen istutuksia liian alhainen ankeriaan kalastamiseksi missään sen kehitysvaiheessa.
            
         
               (6)
            
            
               On epätodennäköistä, että merkittävä määrä Mustaanmereen yhdistyviin jokiin istutetuista ankeriaista saavuttaisi sukukypsyyden ja selviäisi hengissä kutuvaellukselta Sargassomereen. Lisäksi on epätodennäköistä, että merkittävä määrä nuoria ankeriaita pääsisi siirtymään Mustaanmereen yhdistyviin jokiin, saavuttamaan sukukypsyyden ja vaeltamaan kutualueilleen.
            
         
               (7)
            
            
               Mustallamerellä ja siihen yhdistyvillä vesialueilla toteutettavista elvytystoimenpiteistä Euroopan ankeriaskannalle koituva mahdollinen hyöty olisi vähämerkityksinen ja näin ollen suhteettoman alhainen verrattuna kyseisille jäsenvaltioille aiheutuviin hallinnollisiin ja taloudellisiin rasitteisiin.
            
         
               (8)
            
            
               Sen vuoksi olisi vahvistettava, että Mustameri ja siihen yhdistyvät vesistöalueet eivät ole eurooppalaisen ankeriaan luonnollisia elinympäristöjä neuvoston asetuksen (EY) N:o 1100/2007 soveltamiseksi.
            
         
               (9)
            
            
               Tässä päätöksessä säädetyt toimenpiteet ovat kalastuksen ja vesiviljelyn hallintokomitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Mustameri ja siihen yhdistyvät vesistöalueet eivät ole eurooppalaisen ankeriaan luonnollisia elinympäristöjä neuvoston asetuksen (EY) N:o 1100/2007 soveltamiseksi.
   2 artikla
   Tämä päätös on osoitettu Bulgarian tasavallalle, Tšekin tasavallalle, Saksan liittotasavallalle, Italian tasavallalle, Unkarin tasavallalle, Itävallan tasavallalle, Puolan tasavallalle, Romanialle, Slovenian tasavallalle ja Slovakian tasavallalle.
   
      Tehty Brysselissä 4 päivänä huhtikuuta 2008.
      
         
            Komission puolesta
         
         Joe BORG
         
         
            Komission jäsen
         
      
   
   
      (1)  EUVL L 248, 22.9.2007, s. 17.